aparinga,pitulung ingkang martani,ing alam awal akir,dumununging gesang ulun,mangkya sampun awredha,ing wekasan kadipundi,mila mugi wontena pitulung Tuwan,(Ya Allah, Ya Rasulullah, kang kagungan sipat welas lan asih, mugi-mugi panjenengan paring pitulungan, ing alam awal (donya?) lan akhirat. Kadospundi jejering gesang kula, kamangka kula sampun sepuh. Kawontenan negari punika kados pundi Gusti, mugia panjenengan paring pitulung).13.Sageda sabar santosa,mati sajroning ngaurip,kalis ing reh aru-ara,murka angkara sumingkir,tarlen meleng malatsih,sanityasa tyas mamasuh,badharing sapudhendha,antuk mayar sawatawis,borong angga suwarga mesi martaya.(Sageda kawula sabar santosa, pejah salebeting gesang, kalis saking ara-uru, sadaya angkara murka saged sumingkir. Boten sanes kawula namung nggolongaken tekad, mugi manah kawula tansah pinaringan sesuci (kasucian), supados ical sapudhendha (siksa), saged entheng sawatawis. Sang Pujangga pasrah jiwa nenuwun kaswargan ingkang isinipun boten owah gingsir (abadi)).Cathetan :1. Kala = jaman, wektu. Tidha= tidha-tidha, ragu-ragu, tansah kuwatir.2. Ing ukara